2019. gada 13. augustā Noteikumi Nr. 363

Rīgā (prot. Nr. 34 18. §)

**Grozījumi Ministru kabineta 2010. gada 7. decembra noteikumos Nr. 1098 "Noteikumi par rīcību ar administratīvo pārkāpumu lietās izņemto mantu un dokumentiem"**

Izdoti saskaņā ar

Latvijas Administratīvo pārkāpumu

kodeksa 257. panta pirmo un astoto daļu un

274.1panta otro un ceturto daļu

Izdarīt Ministru kabineta 2010. gada 7. decembra noteikumos Nr. 1098 "Noteikumi par rīcību ar administratīvo pārkāpumu lietās izņemto mantu un dokumentiem" (Latvijas Vēstnesis, 2010, 196. nr.; 2011, 175. nr.; 2013, 218. nr.; 2016, 184. nr.) šādus grozījumus:

1. Aizstāt noteikumu tekstā vārdus "triju darbdienu laikā" ar vārdiem "nekavējoties, bet ne vēlāk kā triju darbdienu laikā".

2. Aizstāt noteikumu tekstā vārdus "piecu darbdienu laikā" ar vārdiem "nekavējoties, bet ne vēlāk kā piecu darbdienu laikā".

3. Izteikt 14.1. apakšpunktu šādā redakcijā:

"14.1. nekavējoties, bet ne vēlāk kā triju darbdienu laikā par to paziņo aģentūrai pa pastu vai elektroniski (parakstot ar drošu elektronisko parakstu un nosūtot informāciju uz aģentūras e-pasta adresi kanceleja@agentura.iem.gov.lv);".

4. Papildināt II nodaļu ar 21.1 punktu šādā redakcijā:

"21.1 Ja administratīvā pārkāpuma lietā ir pieņemts lēmums par izņemtās mantas glabāšanu aģentūrā, atbildīgā institūcija lēmumu par administratīvā soda uzlikšanu vai lietvedības izbeigšanu šajā lietā aģentūrai paziņo nekavējoties, bet ne vēlāk kā triju darbdienu laikā pēc lēmuma pieņemšanas."

5. Papildināt 22.1. apakšpunktu aiz vārda "norakstu" ar vārdiem "pa pastu vai elektroniski (parakstītu ar drošu elektronisko parakstu uz aģentūras e-pasta adresi kanceleja@agentura.iem.gov.lv)".

6. Papildināt 25.1 punktu aiz vārda "īpašnieks" ar vārdiem "vai turētājs".

7. Papildināt noteikumus ar 25.2punktu šādā redakcijā:

"25.2 Ja uz administratīvā pārkāpuma lietā ceļu satiksmē izņemtu transportlīdzekli ir reģistrēta komercķīla, iesniedzot iesniegumu par izņemtā transportlīdzekļa atdošanu un pirms transportlīdzekļa saņemšanas neuzrāda šo noteikumu 24.2. un 24.3. apakšpunktā norādītos dokumentus."

8. Izteikt 26. punkta pirmo teikumu šādā redakcijā:

"Ja lēmums administratīvā pārkāpuma lietā paredz izņemtās mantas vai dokumenta konfiskāciju, atbildīgā institūcija nekavējoties, bet ne vēlāk kā triju darbdienu laikā aģentūrai nosūta lēmuma norakstu vai kopiju."

9. Izteikt 39.1. apakšpunktu šādā redakcijā:

"39.1. par to paziņo aģentūrai pa pastu vai elektroniski (parakstot ar drošu elektronisko parakstu un nosūtot informāciju uz aģentūras e-pasta adresi kanceleja@agentura.iem.gov.lv);".

10. Izteikt 52.2. apakšpunktu šādā redakcijā:

"52.2. realizē izsolē. Izsoli obligāti rīko, ja realizējamās izņemtās mantas kopējā vērtība pārsniedz 10 000 *euro*. Šis nosacījums neattiecas uz izņemto mantu, kas ātri bojājas;".

11. Papildināt noteikumus ar 55.1, 55.2, 55.3, 55.4, 55.5, 55.6, 55.7, 55.8, 55.9, 55.10, 55.11 un 55.12punktu šādā redakcijā:

"55.1 Izņemtās mantas izsoli aģentūra rīko elektronisko izsoļu vietnē.

55.2 Sludinājumā par izņemtās mantas izsoli norāda:

55.21. pārdodamo mantu un tās novērtējumu;

55.22. izsoles sākumcenu un izsoles soli;

55.23. izsoles sākuma datumu, noslēguma datumu un laiku;

55.24. nodrošinājuma summu (kas nav lielāka par 10 % no pārdodamās mantas sākumcenas) un tās iemaksas un atmaksas kārtību;

55.25. datumu, līdz kuram persona, kura vēlas piedalīties izsolē, var lūgt autorizēt to dalībai izsolē un iemaksāt nodrošinājuma summu;

55.26. mantas apskates vietu un laiku;

55.27. norādi uz tīmekļvietni, kurā pieejama informācija par izsoles kārtību un nosacījumiem, ar kādiem personas var reģistrēties dalībai izsolē un piedalīties solīšanā;

55.28. citu informāciju, ja nepieciešams.

55.3 Sludinājumu par izņemtās mantas izsoli aģentūra ievieto arī savā tīmekļvietnē.

55.4 Persona, kura vēlas piedalīties izsolē, samaksā noteikto maksu par dalību izsolē un izsoles sludinājumā noteiktajā termiņā, izmantojot elektronisko izsoļu vietni, nosūta aģentūrai lūgumu autorizēt to dalībai izsolē, kā arī izsoles sludinājumā noteiktajā kārtībā un apmērā ieskaita aģentūras depozīta kontā izsoles nodrošinājuma summu.

55.5 Aģentūra autorizē personu dalībai izsolē triju darbdienu laikā pēc tam, kad persona izteikusi attiecīgu lūgumu un samaksājusi izsoles nodrošinājuma summu un maksu par dalību izsolē, ja vien attiecībā uz personu nav spēkā šo noteikumu 56. punktā minētie ierobežojumi. Izsolē var piedalīties tikai autorizēti dalībnieki.

55.6 Solīšana sākas no izsoles sākumcenas. Solītājs nevar reģistrēt solījumu, kas ir mazāks par izsoles sākumcenu vai vienāds ar to, atšķiras no izsoles sludinājumā noteiktā izsoles soļa vai ir mazāks par iepriekš reģistrētajiem solījumiem vai vienāds ar tiem. Reģistrētos solījumus nevar atsaukt vai mainīt.

55.7 Ja pēdējo piecu minūšu laikā pirms izsoles noslēgšanai noteiktā laika tiek reģistrēts solījums, izsoles laiks automātiski tiek pagarināts par piecām minūtēm. Ja pēdējās stundas laikā pirms izsoles noslēguma tiek konstatēti būtiski tehniski traucējumi, kas var ietekmēt izsoles rezultātu, un tie nav saistīti ar sistēmas drošības pārkāpumiem, izsoles laiks automātiski tiek pagarināts līdz nākamās darbdienas pulksten 13.00.

55.8 Persona, kura nosolījusi augstāko cenu, divu darbdienu laikā pēc izsoles noslēguma samaksā pilnu nosolīto summu. Ja persona, kura nosolījusi augstāko cenu, noteiktajā termiņā nosolīto summu nesamaksā, mantu piedāvā iegādāties personai, kura nosolījusi otru augstāko cenu. Ja persona atsakās no mantas iegādes vai divu dienu laikā nesamaksā nosolīto summu, tā zaudē tiesības uz mantu un iemaksāto nodrošinājuma summu.

55.9 Personas iemaksāto nodrošinājuma summu ieskaita pirkuma maksā. Pārējiem izsoles dalībniekiem nodrošinājuma summu atmaksā divu darbdienu laikā pēc izsoles noslēguma.

55.10 Izsoli atzīst par nenotikušu, ja:

55.101. izsolei nav autorizēts neviens izsoles dalībnieks;

55.102. neviens no dalībniekiem, kuri autorizēti dalībai izsolē, nepārsola izsoles sākumcenu;

55.103. nosolītājs noteiktajā termiņā nesamaksā nosolīto summu;

55.104. izsoles norises laikā vai 24 stundu laikā pēc izsoles noslēguma saņemts elektronisko izsoļu vietnes drošības pārvaldnieka paziņojums par būtiskiem tehniskiem traucējumiem, kas var ietekmēt izsoles rezultātu, vai par sistēmas drošības pārkāpumu.

55.11 Ja izsole atzīta par nenotikušu, aģentūra organizē atkārtotu izsoli, ievērojot šo noteikumu 57. punktu. Rīkojot atkārtotu izsoli, mantas cenu var samazināt ne vairāk kā par 20 procentiem.

55.12 Aģentūra veic samaksu par izsoles rīkošanu atbilstoši Tiesu administrācijas maksas pakalpojumu cenrādim."

12. Izteikt 4. pielikuma 1.1. apakšpunktu šādā redakcijā:

|  |  |
| --- | --- |
| "1.1. | administratīvā pārkāpuma lietā izņemtā transportlīdzekļa glabāšana |
| 1.1.1. | kvadricikls, tricikls, motocikls, mopēds, velosipēds | diennakts | 4,71 |
| 1.1.2. | vieglais transportlīdzeklis un transportlīdzeklis, kura pilna masa nepārsniedz 3,5 t | diennakts | 9,41 |
| 1.1.3. | transportlīdzeklis, kura pilna masa pārsniedz 3,5 t | diennakts | 18,82" |

Ministru prezidents A. K. Kariņš

Iekšlietu ministrs S. Ģirģens